**Максат:** Балаларның ел фасыллары турындагы күзаллауларын ныгыту, һәр ел фасылына хас сыйфатларны аңлатып бирә алуларына ирешү, бәйләнешле сөйләм күнекмәләрен үстерү, игътибарлылык тәрбияләү, балаларның белемнәрем камилләштерүне дәвам итү.

**Җиазлау:** Ел фасыллары сурәтләнгән рәсемнәр, туп, транспорт, төрләре, йорт һәм кыргый хайваннар, җиләк-җимешләр, яшелчәләр, өс, баш, аяк киемнәре ябыштырылган карточкалар.

**Эшчәнлек барышы:**

**Тәрбияче:** Хәерле иртә, балалар! Хәлләрегез ничек?

**Балалар:** Әйбәт, ә сезнең?

**Тәрбияче:** Минем дә әйбәт, рәхмәт. Әйдәгез әле дәресне башлар алдыннан исәнләшеп алыйк.

* Исәнмесез, күзләр!
* Исәнмесез, колаклар!
* Исәнмесез, куллар!
* Исәнмесез, аяклар!

**Тәрбияче:** Күзләр нишли? (күрә,карый)

Колаклар нишли? (тыңлый)

Куллар нишли? (чәбәкли)

Аяклар нишли? (тыпырдый)

( Тиешле хәрәкәтләр ясала)

**Тәрбияче:** Бик яхшы. Әйдәгез хәзер дәресне башлыйбыз. Балалар, хәзер көннең кайсы вакыты?

**Балалар:** Иртә.

**Тәрбияче:** Ни өчен шулай дип уйлыйсыз?

**Балалар:** Урамда якты, дәрес вакыты.

**Тәрбияче:** Без иртә белән нишлибез?

**Балалар:** Йокыдан торабыз, юынабыз, теш чистартабыз, бакчага киләбез.

**Тәрбияче:** Бакчада нишлибез?

**Балалар:** Уйныйбыз, гимнастика ясыйбыз, дәресләрдә өйрәнәбез, уйнарга чыгабыз.

**Тәрбияче:** Райлә, безнең нинди дәресләр була бакчада?

**Балалар:** Рус теле, санау, җыр, физ-ра.

**Тәрбияче:** Сез кайсы дәресләрне бик яратасыз?

( Һәр баладан аерым сорала)

**Тәрбияче:** Ә хәзер әйдәгез тактага карыйк әле.

( Ел фасыллары сурәтләнгән рәсемнәр эленгән)

**Тәрбияче:** Балалар, ничә ел фасылы бар? Әйдәле, Рүзил, санап чыгыйк.

**Тәрбияче:** Бик дөрес. Лилия, кыш нинди төстә икән? Ни өчен ак төстә дип уйлыйсын?

( Җир өсте ак кар белән капланган)

**Тәрбияче:** Данил, кыштан соң нинди ел фаылы килә?

Әйе, ә яз нинди төстә? (яшел)

Ни өчен шулай дип уйлыйсын?

( Агачлар, үләннәр, яфраклар яшел төстә)

**Тәрбияче:** Чираттагы ел фасылы нинди икән?

Әйе, җәй. Ә ул нинди төстә?

**Лилия:** Төрле төстә, чөнки чәчәкләр ак, зәңгәр, кызыл, ал, сары төсләрдә.

**Тәрбияче:** Ә кайсы ел фасылы калды, Райлә?

**Тәрбияче:** Әйе, көз сары төстә. Ә ни өчен шулай дип уйлыйсың?

( Агачлар, яфраклар, үләннәр сары төскә керәләр)

**Тәрбияче:** Бик дөрес, балалар. Булдырдыгыз.

**Тәрбияче:** Ә хәзер елның кайсы фасылы? Әйе, Рүзил, яз җитте.

**Тәрбияче:** Ә яз җиткәнен каян беләбез, Данил?

( Тамчы тама, кар эри, көн җылынды, кояш җылырак карый.)

**Тәрбияче:** Бик дөрес, балалар, арып та киттегез бугай әйдәгез бергәләп ял итеп алыйк.

**Физарядка: “Яз килә” уены**

**Тәрбияче:** Карагыз әле балалар

Тышта әнә килә яз.

**Балалар:** Әйе,әйе, беләбез

Яз килгәнен күрәбез.

**Тәрбияче:** Миңа якын килегез

Яз турында сөйләгез.

**Балалар:** Канат кагып ерактан

Кошлар кайта көньяктан.

( Очу хәрәкәтләре ясала)

**Тәрбияче:** Яле тагын сөйләгез

Ничек итеп килә яз.

**Балалар:** Тамчы тама тып-тып

Булмый аны туктатып.

( Учларына бармак белән төртеп-төртеп күрсәтәләр)

**Тәрбияче:** Яле тагын сөйләгез

Ничек итеп килә яз?

**Балалар:** Зәңгәр күктә кояш балкый

Тышка чык дип безне алдый.

( Кулларын югары күтәреп, күккә күрсәтәләр)

**Тәрбияче:** Яле тагын сөйләгез

Ничек итеп килә яз?

**Балалар:** Яз бездә озак тормый

Җәй килер җырлый-җырлый.

( Кулларын чабып бер урында сикерәләр)

**Тәрбияче:** Молодцы, балалар! Матур итеп уйнап алдык, ә хәзер өстәл артына утырып дәресне дәвам итик.

Һәрбер балага аерым эш бирелә.

**Тәрбияче:** Рүзил, син шушы хайваннар арасыннан йорт хайваннарын сайлап ал.

Лилия, син транспорт төрләре арасыннан коры җирнекен генә сайлап ал.

Данил, син шушы киемнәр арасыннан өс киемнәрен генә сайлап ал.

Райләгә җиләк-тимеш һәм яшелчәләр арасыннан яшелчәләрне генә сайлап алырга кирәк.

Балалар һәрберсе индивидуаль эшли.

**Тәрбияче:** Лилия, болардан тыш нинди транспорт төрләре бар? Ниндиләр? Барлыгы ничә?

Рүзил, ни өчен бу хайваннар йорт хайваннары дип атала? Кыргый хайваннар нәрсә белән аерылы?

Данил, шушы киемнәр арасыннан кышкы киемнәрне генә сайлап ал. Җәй көне генә кия торган нинди кием бар?

Бик дөрес, молодец! Рәхмәт!

**Тәрбияче:** Әйдәгез, балалар “Киресен әйт” дигән уен уйнап алыйк. (Туп белән уйнала)

**Тәрбияче:** Балалар, без менә уен да уйнап алдык, ә хәзер әйдәгез үзебез турында сөйләшик. Без кемнәр?

**Балалар:** Кешеләр.

**Тәрбияче:** Без кайда яшибез?

**Балалар:** Авылда.

**Тәрбияче:** Авылның исеме ничек? Районныкы ничек?

**Балалар:** Балтач районы, Пыжмара авылы.

**Тәрбияче:** Авылда тагын кемнәр яши?

**Балалар:** Әтиләр, әниләр, абыйлар,апалар.

**Тәрбияче:** Ә сез кемнәр?

**Балалар:** Малайлар һәм кызлар.

**Тәрбияче:** Лилия, ә син татармы, русмы? Әйдәгез хәзер үзебезне тулы итеп таныштырыйк.

Балалар исем, фамилияләрен әйтеп чыгалар.

**Тәрбияче:** Молодцы, балалар! Рәхмәт сезгә! Сез бүген миңа бик ошадыгыз. Ә хәзер дәрес бетте, сау булыгыз!

Муниципаль бюджет мәктәпкәчә белем бирү учреждениесе

Пыжмара “Тургай” балалар бакчасы

Безнең бакчабыз

Башлангыч класс укытучылары һәм укучылар өчен үткәрелгән ачык шөгыль

Зурлар төркеме

1 категорияле тәрбияче: Ахатова Б. В.

2011 ел